Na temelju članka 14. stavka 1. Zakona o predškolskom odgoju i obrazovanju („Narodne novine“ broj: 10/97, 107/07, 94/13, 98/19, 57/22 i 101/23) i članka 40. Statuta Grada Koprivnice („Glasnik Grada Koprivnice” broj 4/09, 1/12, 1/13, 3/13 – pročišćeni tekst, 1/18, 2/20 i 1/21) Gradsko vijeće Grada Koprivnice na \_\_. sjednici održanoj \_\_\_\_\_. 2025. godine, donijelo je

PLAN MREŽE DJEČJIH VRTIĆA NA PODRUČJU GRADA KOPRIVNICE

Članak 1.

Planom mreže dječjih vrtića na području Grada Koprivnice (u daljnjem tekstu: „Plan mreže“) utvrđuju se dječji vrtići u kojima se obavlja djelatnost predškolskog odgoja i obrazovanja, objekti u kojima se provode programi predškolskog odgoja i obrazovanja te razvoj mreže dječjih vrtića na području Grada Koprivnice.

Članak 2.

Plan mreže dječjih vrtića na području Grada Koprivnice ustrojava se na način da udovoljava zahtjevima dostupnosti i racionalnog ustroja dječjih vrtića i programa za djecu rane i predškolske dobi u skladu s njihovim potrebama i sposobnostima.

Članak 3.

Na području Grada Koprivnice djelatnost predškolskog odgoja i obrazovanja obavlja Dječji vrtić „Tratinčica“ Koprivnica, Dječji vrtić „Medenjak“ Koprivnica i dječji vrtić Centra za odgoj, obrazovanje i rehabilitaciju Podravsko sunce kojima je osnivač Grad Koprivnica, jedan dječji vrtić čiji je osnivač fizička osoba i jedan dječji vrtić čiji je osnivač vjerska zajednica.

Članak 4.

U Plan mreže ulaze dječji vrtići kako slijedi:

1. dječji vrtići kojima je osnivač Grad Koprivnica:

- Dječji vrtić Tratinčica, sa sjedištem na Trgu podravskih heroja 7, Koprivnica u sklopu kojeg djeluju sljedeći objekti:

* „Tratinčica“, Trg podravskih heroja 7, Koprivnica,
* „Bubamara“, Trg podravskih heroja 7, Koprivnica,
* „Bombončić“, Trg podravskih heroja 7, Koprivnica,
* „Loptica“, Ivana Generalića 4, Koprivnica,
* „Pčelica“, Opatička ulica 9, Koprivnica,
* „Vjeverica“, Vinica 67, Koprivnica,
* „Lastavica“, Starogradska ulica 13a, Reka,
* „Crvenkapica“, Trg dr. Žarka Dolinara 12, Koprivnica

- Dječji vrtić Medenjak, sa sjedištem u Ulici dr. Alberta Heinricha 26, Koprivnica u sklopu kojeg djeluju sljedeći objekti:

* „Medenjak“, Ulica dr. Alberta Heinricha 26, Koprivnica,
* „Zvjezdica“, Ulica Franje Mraza 24, Koprivnica,
* „Bobica“, Zagorska ulica 43, Herešin,
* „Jabučica“, Krešimirova ulica 30/1, Starigrad,
* „Ivančica“, Ante Starčevića 41/ a, Koprivnica,
* „Kockica“, Josipa Jurja Strossmayera 3, Koprivnica.
* Dječji vrtić Centra za odgoj, obrazovanje i rehabilitaciju Podravsko sunce Koprivnica, sa sjedištem u Hercegovačkoj ulici 1, Koprivnica

2. dječji vrtić kojemu je osnivač fizička osoba:

* Dječji vrtić „Igra“, sa sjedištem u Kneza Domagoja 93, Koprivnica, a u sklopu kojeg djeluju

sljedeći objekti:

* „Igra“, Kneza Domagoja 93, Koprivnica,
* „Smiješak“, Starogradska 22, Koprivnica.

3. dječji vrtić kojemu je osnivač vjerska zajednica:

* Dječji vrtić „Svetog Josipa“, podružnica br. 001 Koprivnica, sa sjedištem i djelovanjem u Đure Basaričeka 15, Koprivnica.

Članak 5.

Ovaj Plan mreže može se dopunjavati osnivanjem novih dječjih vrtića u skladu sa zakonom kojim se uređuje predškolski odgoj i obrazovanje i Državnim pedagoškim standardom predškolskog odgoja i naobrazbe, odnosno otvaranjem novih područnih objekata dječjih vrtića, uključujući i njihovo proširivanje.

Članak 6.

Gradsko vijeće Grada Koprivnice donosi Odluku o utvrđivanju mjerila za sufinanciranje djelatnosti ustanova predškolskog odgoja kojom se utvrđuje način i kriteriji za ostvarivanje sufinanciranja djelatnosti predškolskog odgoja i obrazovanja od strane Grada Koprivnice.

Članak 7.

Danom stupanja na snagu ovog Plana mreže prestaje važiti Plan mreže dječjih vrtića na području Grada Koprivnice („Glasnik Grada Koprivnice“ broj 8/22.).

Članak 8.

Ovaj Plan mreže dostavit će se Koprivničko - križevačkoj županiji radi usklađivanja razvitka mreže dječjih vrtića na području Koprivničko - križevačke županije.

Članak 9.

Ovaj Plan mreže stupa na snagu osmog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 601-01/25-04/0009

URBROJ:

Koprivnica,

PREDSJEDNIK:

Ivan Pal, prof.

OBRAZLOŽENJE

1. **Zakonska osnova**

Sukladno Zakonu o lokalnoj i područnoj (regionalnoj) samoupravi u svom samoupravnom djelokrugu Grad Koprivnica obavlja poslove koji su od lokalnog značaja kojima se neposredno zadovoljavaju potrebe građana, što obuhvaća i poslove koji se odnose na brigu o djeci rane i predškolske dobi.

Temeljem članka 2. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) gradovi i općine imaju pravo i obvezu odlučivati o potrebama i interesima građana na svom području za organiziranjem i ostvarivanjem programa predškolskog odgoja i obrazovanja te radi zadovoljavanja tih potreba osnovati dječje vrtiće.

Člankom 14. stavkom 1. Zakona o predškolskom odgoju i obrazovanju utvrđeno je da predstavničko tijelo jedinice lokalne samouprave donosi plan mreže dječjih vrtića na svome području. Planom mreže utvrđuju se dječji vrtići i druge pravne osobe koje obavljaju djelatnost predškolskog odgoja na području za koji se mreža utvrđuje, sa svim njihovim objektima u kojima se provode programi.

**II. Ocjena stanja i osnovna pitanja koja se uređuju aktom i objašnjenje pojedinih odredbi**

Predškolski odgoj i obrazovanje dio je sustava odgoja i obrazovanja Republike Hrvatske namijenjenog zadovoljavanju potreba djece za odgojem i obrazovanjem u dobi od šest mjeseci do polaska u osnovnu školu. Obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruje u dječjim vrtićima.

Ciljevi i zadaće predškolskog odgoja i obrazovanja usmjereni su na unapređivanje cjelovitog razvoja djeteta prema njegovim potrebama i potrebama njegove obitelji. Društveni i socioekonomski procesi, kao što su pritisci tržišta rada na obitelj i manja dostupnost obiteljskih oblika skrbi posebno su istakli ulogu dječjeg vrtića u zajednici.

Na području Grada Koprivnice predškolski odgoj provodi se u Dječjem vrtiću „Tratinčica“ Koprivnica, dječjem vrtiću koji djeluje u sklopu Centra za odgoj, obrazovanje i rehabilitaciju Podravsko sunce, čiji je osnivač Grad Koprivnica i 2 vrtića drugih osnivača (fizičkih osoba i vjerske zajednice) odnosno Dječji vrtić „Igra“ i Dječji vrtić „Sv. Josipa“, podružnica Koprivnica te od rujna 2025. godine i u Dječjem vrtiću „Medenjak“ Koprivnica.

Obzirom da je 25. veljače 2025. godine donijeta Odluka o podjeli Dječjeg vrtića „Tratinčica“ Koprivnica kojom je osnovan novi dječji vrtić pod nazivom Dječji vrtić „Medenjak“ Koprivnica te je došlo do promijene u vlasništvu dječjih vrtića kojima su osnivači fizičke osobe potrebno je donijeti novi Plan mreže dječjih vrtića na području Grada Koprivnice.

Radi sveg naprijed navedenog, predlaže se Gradskom vijeću donošenje novog Plana mreže dječjih vrtića na području Grada Koprivnice. Predloženi Plan mreže dječjih vrtića na području Grada Koprivnice (u daljnjem tekstu: Plan mreže) utvrđuje mrežu dječjih vrtića koji obavljaju djelatnost predškolskog odgoja i obrazovanja.

Člankom 1. Plana mreže utvrđuje se sukladno članku 14. stavku 1. Zakona o predškolskom odgoju i obrazovanju obuhvaća Plan mreže.

Člankom 2. propisan je način na koji se ustrojava Plan mreže sukladno članku 14. stavku 6. Zakona o predškolskom odgoju i obrazovanju.

Člankom 3. naveden je broj dječjih vrtića koji obavljaju djelatnost predškolskog odgoja i obrazovanja na području Grada Koprivnice.

Člankom 4. navedeni su nazivi i sjedišta dječjih vrtića na području Grada Koprivnice sa svim njihovim objektima, kao i da li se radi o ustanovama čiji je osnivač Grad ili druge fizičke i pravne osobe.

Člankom 5. navodi se mogućnost proširivanja Plana mreže ovisno o prostornim planovima i raspoloživim sredstvima. Sukladno Zakonu i Državnom pedagoškom standardu, Plan mreže moguće je proširiti ukoliko osnivač dječjeg vrtića ima potrebu širenja svoje djelatnosti odnosno otvaranja novih objekata.

Člankom 6. navodi se da Gradsko vijeće Grada Koprivnice donosi odluku kojom se utvrđuju načini i kriteriji za sufinanciranje djelatnosti ustanova predškolskog odgoja i obrazovanja od strane Grada Koprivnice.

Člankom 7. navedeno je da **s**tupanjem na snagu ovog Plana mreže, prestaje važiti Plan mreže dječjih vrtića na području Grada Koprivnice koji je donijelo Gradsko vijeće Grada Koprivnice na 12. sjednici održanoj 12.12.2022. godine.

Člankom 8. navedeno je kome se navedeni Plan mreže dostavlja i radi čega.

Člankom 9. definiran je datum stupanja na snagu Plana mreže i njegova objava.

**III. Potrebna sredstva za provedbu akta**

Za donošenje ovog Plana mreže nije potrebno osigurati sredstva u proračunu Grada Koprivnice.

Slijedom navedenog, predlaže se Gradskom vijeću Grada Koprivnice donošenje Plana mreže dječjih vrtića na području Grada Koprivnice.

Nositelj izrade akta: Predlagatelj:

Upravni odjel za društvene djelatnosti Gradonačelnik

Pročelnica

Ana Mlinarić, dipl.soc.rad. Mišel Jakšić, dipl.oec.